20/07/2015 | Administración LocalMunicipal
Arteixo
Secretaría Xeral
Publicación do acordo adoptado polo Pleno da Corporación celebrado o 9 de xullo de 2015 sobre réxime de asistencias pola concorrencia efectiva ás sesións dos órganos colexiados da corporación

REFª.: MEAM/EMF/2015 ANUNCIO ASUNTO: PUBLICACIÓN DO ACORDO ADOPTADO POLO PLENO DA CORPORACIÓN CELEBRADO O 9 DE XULLO DE 2015 SOBRE RÉXIME DE ASISTENCIAS POLA CONCORRENCIA EFECTIVA ÁS SESIÓNS DOS ÓRGANOS COLEXIADOS DA CORPORACIÓN Téndose adoptado pola sesión extraordinaria do Pleno da Corporación celebrado o 9 de Xullo de 2015, acordo relativo ao asunto de referencia, procédese á publicación do mesmo, para xeral coñecemento e efectos oportunos: “8.–PROPOSTA SOBRE RÉXIME DE ASISTENCIAS POLA CONCORRENCIA EFECTIVA ÁS SESIÓNS DOS ÓRGANOS COLEXIADOS DA CORPORACIÓN. <<…>> PRIMEIRO.–Tódolos concelleiros, agás aqueles que perciban retribucións por dedicación exclusiva ou parcial, percibirán as seguintes indemnizacións pola concorrencia efectiva ás sesións dos órganos colexiados municipais: a) Sesións do Pleno da Corporación: 200,00 € por cada sesión, cun máximo retribuíble de dúas sesións mensuais. b) Sesións da Xunta de Goberno: 200,00 € por cada sesión. c) Comisións Informativas, Xunta de Voceiros e Mesa de Contratación: 200,00 € por cada sesión, cun máximo retribuíble de dúas sesións mensuais por cada un destes órganos colexiados aos que se asiste efectivamente. Para que poida apreciarse a concorrencia efectiva os concelleiros deberán personarse no lugar de celebración da sesión na hora da súa convocatoria. Transcorridos como máximo 20 minutos dende a hora da convocatoria da sesión, os membros do órgano colexiado que non estean presentes non poderán figurar na acta correspondente nin devengarán ao seu favor dereito ao cobro da indemnización por asistencia anteriormente regulada. SEGUNDO.–Para os gastos derivados de desprazamentos extraordinarios ou de longo percorrido, así coma para as axudas de custo, os membros corporativos percibirán as contías fixadas para o grupo 2 nos anexos do Real decreto 462/2002, do 24 de maio, revisado pola resolución de dous de decembro de dous mil cinco da Secretaría de Estado de Hacienda y Presupuestos. TERCEIRO.–Modificar a base de execución do orzamento vixente de xeito que a redacción da mesma se adapte á regulación contida nos apartados anteriores, quedando redactada no seu apartado primeiro como segue: “1. Tódolos concelleiros, agás aqueles que perciban retribucións por dedicación exclusiva ou parcial, percibirán indemnizacións por asistencias pola concorrencia efectiva ás sesións dos órganos colexiados municipais, segundo o establecido no acordo adoptado ó efecto polo Pleno da Corporación.” CUARTO.–Que se publique o presente acordo no Boletín Oficial da Provincia e no taboleiro de anuncios da Corporación, aos efectos do previsto no artigo 75.5 da Lei 7/1985, do 2 de abril, reguladora das bases do réxime local, e no artigo 169 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, no relativo ao apartado TERCEIRO do presente acordo.” En Arteixo, 10 de xullo do ano 2015. O ALCALDE-PRESIDENTE Asdo.: CARLOS CALVELO MARTÍNEZ